.aż ż 3, ii Ara t-tfajla sabiħa ta' Jesse Eremiti huma nies li jiddeċiedu li jirtiraw bogħod mid-dinja materjali biex jgħaddu ħajja spiritwali fil-faqar, kontemplazzjoni u t-talb, fil waqt li jgħixu bit-tqanċiċ u l-karità ta' ħaddieħor. Kien hemm li għexu għal kollox waħedhom imma kemm-il darba kien hemm li nġabru gruppi flimkien. M'għandniex xi ngħidu, hawn m'aħniex nitkellmu fuq individwi għażżenin, tallaba, jew psikoloġikament aljenati mill-komunità, li jgħixu iżolati, imma dwar dawk li segwew l-ideal spiritwali. Sa mill-bidu tal-knisja kattolika l-insara kienu spiss persegwitati u, fosthom kien hemm dawk li ġibduha lejn id-deżerti u għerien imwarrba biex jiskansaw il-kundanni. L-għerien kienu mhux biss ta' kenn, imma. wkoll simbolikament assoċjati ma' twelid ġdid tar-ruħ, bħalma Kristu twieled f'għar u rxoxta minn qabar. Fil-gżejjer tagħna għad baqa' postijiet bħal Ras ir-Raħeb, Wied ir-Raħeb, Ħabel ir-Raħeb, fejn il-kelma raħeb tfisser patri, imma mhux fis- sens modern, għax raħeb aktar tindika eremit. Awturi antiki ġieli rreferew għall-eremiti jew għall-leġġendi dwarhom. Jingħad li fis-seklu tlettax kien hemm eremiti f'xi għerien, fosthom ukoll uħud li kienu jinġabru jitolbu fl-għar ħdejn il-knisja tal-Lunzjata fil-limiti tar-Rabat fejn jingħad ukoll li, għal xi żmien, kien jabita l-eremita San Leonardo. Dan kien jgħix fi żmien it-tielet u r-raba' sekli Wara Kristu u magħruf ukoll bħala Pawlu ta' Thebes u bħala l-ewwel eremit kattoliku. Kien ħarab fid-deżert ta' Thebes minħabba l-persekuzzjoni u għex ġo għar fejn miet ta' mitt sena għall-ħabta tas-sena 347 WK. Il-festa tiegħu normalment bi fil-15 ta' Jannar. Jingħad ukoll li kien jgħinu Sant' Anton Abbati meqjus il-fundatur tal-monastiċiżmu għax kien jiġbor l-eremiti fi gruppi li jiffurmaw ermitaġġ. Il-festa ta' Sant'Anton Abbati ssir fis-17 ta Jannar meta qribha, f'Malta u Għawdex, isir it-tberik ta' l-annimali. Imma San Pawl l-ewwel eremita għandu konnessjoni ma' Malta minħabba li hawn għandu taħlita ta' leġġendi. Meta wieħed jitkellem dwar avvenimenti u persunaġġi ta' żminijiet antiki daqshekk il-leġġendi, jew tifsiriet orali popolari, ivarjaw u jieħdu ħafna għamliet sakemm ħaġa titħallat ma' oħra u kollox jibqa' fil-livell ta' leġġenda. Fil-Mosta hemm għar fil blat tal-ġenb ta' Wied il-Għasel li fiha jingħad li kien joqgħod dan l-eremita. Il-leġġenda tgħid li kellu jaħrab minn hemm minħabba l-persekuzzjoni u t-tnassis ta' uħud mill-abitanti ħżiena li ma riduhx jikkritikhom u jippriedkalhom. Mar lejn il-Marfa, firex il-mantell tiegħu fuq il-baħar u qasam lejn Kemmuna u Għawdex. Meta n-nies nidmu bnewlu knisja ġo l-għar. Din il-knisja ġiet imkabbra u modifikata sakemm saret kif tidher issa. Reġgħu qajmu d-devozzjonijiet fiha u għadha ssir il-festa fiha qrib il-15 ta' Jannar imma għanda wkoll assoċjata magħha festa tal-Madonna tal-Grazzja. Hemm min jaħseb li dan kien l-eremita Korrado ta' Noto fi Sqallija, u l-leġġenda tkompli tgħid li meta tellaq minn Malta ħalla warajh il-bastun li f'Jannar kien joħroġ minnu il-weraq; fil-festa tiegħu. Festa Titulari Marija Annunzjata - Festa 2008 los ċiġ Ara t-tfajla sabiħa ta' Jesse Fil-Qala, Għawdex Il-knisja tal-Kunċizzjoni tal-Qala għandha diversi leġġendi assoċjati ma' l-eremiti. Jingħad li l-eremit San Kurrew jew Korrado, li kien jgħix ħdejn is-santwarju, kien l-istess San Pawl l-Ewwel Eremita tal-leġġenda tal-Mosta, B'hekk jitħalltu flimkien il-leġġendi. Leġġenda oħra tgħid li eremit li kien ġej mill-art imqaddsa fejn kien mar pellegrinaġġ waqaf u baqa' jgħix il-Qala fejn miet u ġie midfun fis-sena 990 WK. Ieħor, Antonio di San Carlo wkoll kien hawn fil-Qala imma miet f'Borgia fl-1726. Iżidu jgħidu li San Kurrew kien jaqsam fuq il-mantell lejn Kemmuna biex iżur lill-eremit ieħor li kien jgħix qrib il-knisja ta' Santa Marija. It-tliet slaleb Ħaż-Żabbar u Wied il-Għajn fi żmien kienu jiffurmaw parti mill-parroċċa taż-Żejtun. Fil- limiti bejn dawn it-tliet postijiet hemm knisja ċkejkna tal-Madonna tad-Dawl. Ħdejha hemm mibni bħal ħajt f'nofs ta' triq li fuq naħa waħda għandu skolpiti tliet slaleb bis-simboli tal- Passjoni. Dawn ħadd ma jaf meta u għaliex saru, għalhekk nisimgħu diversi leġġendi biex jippruvaw jispjegawhom. Waħda mill-leġġendi tgħid li kien hemm tliet eremiti li nqatlu mit-Torok f'waħda mill-inkursjonijiet tagħhom u u jingħad li n-nies ta' l-inħawi bnewlhom dak il-monument jew mafkar. Leġġenda oħra tgħid li kien hemm eremit li qatt ma tkellem u qatt ma rawh jiekol u meta miet u difnuh reġa' qam u reġa' miet u qam, b'kollox tliet darbiet. Hemm min jgħid li dawn it-tliet slaleb inbnew b'tifkira tiegħu. Oħrajn jgħidu li dawn inbnew biex ifakkru meta Ħaż-Żabbar inqatà' miż-Żejtun. Imma din ukoll ma tantx tista' tkun għax simboli tal-Passjoni u slaleb m'għandhom x'jaqsmu xejn ma' l-okkażjoni. Fil-grotta ta' San Pawl Din il-grotta ta' San Pawl tar-Rabat, ħdejn il-knisja parrokkjali preżenti, fi żmien il-qedem kienet l-aktar ċentru devozzjonali importanti, bit-tradizzjoni jew leġġenda li hemm kien joqgħod San Pawl l-Appostlu meta għadda Malta. Billi kien hemm il-leġġenda u t-twemmin li t-trab tal-grotta jfejjaq il-veleni tas-sriep u jagħmel għeġubijiet oħra, bdew isiru minnu forom qishom tat-tafal bl-immaġini ta' San Pawl u tal-grotta biex jinxtraw jew jitqassmu lid-devoti. Waħda minn dawn il-medaljuni tas-seklu sbatax turi eremit fil-grotta. Wieħed nobbli Spanjol, Juan Benegas de Cordoba, ġie Malta biex jissieħeb ma' l-Ordni ta' San Ġwann imma għal xi raġuni ma rnexxilux. Iddeċieda li jibqa' Malta, neħħa l-ilbies sinjur tiegħu u xedd ilbies fqir ta' tallab eremita u baqa' jgħix f'rokna tal-grotta f'ħajja ta' penitenza u talb. Kellu r-rispett u l-għajnuna tan-nies tad-dawra u wkoll mill-fondi ta' l- isptar ta' Santu Spirtu. Dam hemm żmien, siefer għal ftit biex jiġbor fondi u jsebbaħ l-għar, sakemm fl-1617 għadda l-grotta lill-Ordni ta' San Ġwann. Eremiti ta' San Kaloġero F'Napli, Gioacchino Vivas ifforma ermitaġġ, jiġifieri grupp ta' eremiti b'dedikazzjoni lil. San Kaloġero ta' Sciacca. Dan il-qaddis kien missjunarju li għadda ħafna snin eremit fil- Festa Titulari Marija Annunzjata — Festa 2008 ma Ara t-tfajla sabiħa ta' Jesse gżejjer ta' Lipari. Fl-1742 il-fundatur Vivas kien ġie Malta ma' grupp ta' eremiti ta' San Kaloġero fi żmien l-isqof Alpheran de Bussan u bnew ermitaġġ ħdejn il-knisja ta' Santa Venera li dak iż-żmien kienet fil-limiti tal-parroċċa ta' Birkirkara. Magħhom ngħaddu xi ftit Maltin. Wara xi għoxrin sena ma komplewx aktar u ħallew Malta. Fl-1764 l-ermitaġġ għadda f'idejn il-Franġiskani Konventwali imma minħabba xi diffikultajiet telquh f'idejn il-prepostu ta' Birklirkara. Fratellanza ta' San Kaloġero Il-gwardjan tal-Franġiskani Konventwali tar-Rabat ta' Għawdex kien devot ta' San Kaloġero u stinka biex sar altar fil-knisja tagħhom fl-1794. Ftit wara għamlu statwa ċkejkna tal-qaddis u fl-1797 twaqqfet fratellanza imsemmija għal dan il-qaddis. Bdew jorganizzaw il-festa ta' ġewwa u ta' barra bl-istatwa, iżejnu l-knisja bid-damask u t-tazzi taż-żejt u. bħal festi oħrajn kienu jorganizzaw tiġrijiet tal-bhejjem bil-paljijiet bħala premju. Fl-ewwel snin tas-seklu dsatax kellhom tilwim mal-fratellanza ta' Ġesti u Marija fi ħdan il-knisja ta' San Ġorġ dwar preċedenza, suġġett li spiss kien jaqla' l-inkwiet bejn l-għaqdiet u l-parroċċi; il-kwistjoni nqatgħet favur ta' San Kaloġero. Fl-1909 għamlu statwa ġdida għand Wistin Camilleri imma fis-snin għoxrin ma baqgħetx issir proċessjoni għax il-fratellanza bdiet tiddgħajjef. Wara l-gwerra din il-fratellanza spiċċat. Fl-11 ta' Frar 1702, is-Sacro Tesoro ta' l-Ordni ta' San Ġwann, approva talba mill-eremita Giacomo di San Cardina biex jingħata għajnuna għax ma kellux x'jilbes. Dan kien joqgħod Vien Chiruda f'Ħaż-Żebbuġ; l-isem ta' dan il-post proprjament kien jirreferi għal Wied Qirda. Il-knisja parrokkjali ta' Ħaż-Żabbar li saret parroċċa fl-1615, ma kenitx dejjem kif tidher illum. Il-qadima kienet imdawra b'zuntier jew ċimiterju u ġnien f'medda ta' art li kienet tiġbor fiha wkoll knisja ċkejkna ta' San Żakkarija, post fejn joqgħod il-kuratur u fejn jinġabru l-pellegrini li jżuru s-santwarju. Jingħad li hemm kien jabita wkoll wieħed eremit. Fost il-leġġendi hemm waħda li.ssemmi eremita li kien jieħu ħsieb il-knisja Tal-Madonna : tal-Ħniena fix-Xewkija, Għawdex. Jgħidu dan kellu kalċi tad-deheb u darba bil-lejl fil- maltemp mar-raġel jitolbu biex imur jara lil missieru li kien qed imut. Dan għamlu biex l-eremita joħroġ u, waqt li jkun barra, hu jisraqlu l-kalċi. Imma l-eremita qaddis qallu li missieru kien ġa miet u ma kienx hemm għalfejn imur jarah. Ir-raġel mar jiġri d-dar u sab lil missieru mejjet għax laqtitu sajjetta. Nisem ssieħeb ma' l-eremita biex hu wkoll jgħix bħalu fl-istess post. Fil-limiti tar-Rabat, kif għedna ftit qabel, hemm għar u nixxiegħa fejn jingħad fil-leġġenda, li kien jgħix l-eremita San Leonardo fis-seklu ħamsa. Ħdejn l-għar kienu kien hemm il- knisja u l-kunvent ta' l-Annunzjata fejn marru l-ewwel Karmelitani tar-Rabat qabel bidlu għall-Imdina. ' Festa Titulari Marija Annunzjata - Festa 2008 : ED